Més de 70 dones participen al Fòrum 'Ciutadans per la Igualtat' promogut per l'Ajuntament d'Alaquàs
26/04/2007 18:29:00

# Més de 70 dones participen al Fòrum 'Ciutadans per la Igualtat' promogut per l'Ajuntament d'Alaquàs

*   26/04/2007 18:29:00
*   [Imprimir](#)
*   Compartir
*    https://www.alaquas.org/documento.asp?id\_do=10109

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10109%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%2070%20dones%20participen%20al%20F%C3%B2rum%20%27Ciutadans%20per%20la%20Igualtat%27%20promogut%20per%20l%27Ajuntament%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10109/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10109/10109_Form_4.jpg)](https://www.alaquas.org/ficheros/documentos/2007/2/10109/10109_Form_10.jpg "<a href='https://www.alaquas.org/ficheros/documentos/2007/2/10109/10109_Form_10.jpg' target=_blank><i class='fa fa-external-link' aria-hidden='true'></i>.Més de 70 dones participen al Fòrum 'Ciutadans per la Igualtat' promogut per l'Ajuntament d'Alaquàs</a>")

L'activitat forma part del pla Concília per promoure la igualtat de gènere i la compatibilitat de la vida professional i laboral

El Castell d'Alaquàs és centre de la vida cultural de la ciutat, però també un punt de trobada social. Per aquest motiu, dins de la programació del centre, també estan incloses activitats com la celebrada durant els dies 26 i 27 d'abril, el Fòrum Internacional ['Ciudadan@s](mailto:'Ciudadan@s) por la igualdad'. En aquesta activitat que acull la ciutat d'Alaquàs han participat més de 70 dones que durant dues jornades s'han informat, parlat i debatut respecte a la igualtat de gènere i els problemes i solucions per fer compatible la vida professional i laboral.

Jorge Alarte, Alcalde d'Alaquàs, va ser, el dijous 26 d'abril, l'encarregat d'obrir aquest fòrum i donar la benvinguda a totes les participants. A partir de les 11 hores del matí va tindre lloc una conferència baix el lema 'La conciliació en el marc de les polítiques públiques'. Aquesta xerrada va estar a càrrec d'Evangelina García, ex ministra de Veneçuela experta en gènere i Alda Facio, jurista i consultora internacional de Costa Rica.

Tot seguit la directora de la Unitat d'Investigació, economia i gènere, i professora de la Universitat de València, Isabel Pla, ha realitzat una ponència al voltant del tema 'Dones, conciliació i estat de benestar'.

Ja de vesprada han continuat les activitats programades. Carmen Castro, economista, i Antonio García, president de l'associació 'Hombres por la Igualdad de Género', han parlat sobre 'Perspectives feministes en la conciliació. Finalment s'ha projectat un vídeo anomenat 'La conciliació' de Concília Alaquàs.

El fòrum continua divendres de matí amb una nova conferència, 'Ells també són protagonistes de la conciliació', de mans de Luis Bonino, psicoterapeuta especialista en homes i relacions de gènere. La darrera activitat a celebrar és una taula rodona en la que es debat sobre 'Nous reptes, noves relacions'.

Emília Caballero, síndica de greuges, és l'encarregada de l'acte de clausura. Abans de finalitzar el fòrum, totes les participants aprofitaran el fet que s'haja celebrat en el Castell d'Alaquàs per realitzar una visita a les seues dependències i exposicions.